OzLabs/hebrew-wiki-articles huggingface dataset:
יצחק קט

יצחק קט (10 בינואר 1931 – 3 בפברואר 2021) היה קצין בחיל הים בדרגת אלוף-משנה, מפקדה של המשחתת אח"י יפו (ק-42) במלחמת ששת הימים וראש מספן כוח האדם במלחמת יום הכיפורים.

==ביוגרפיה ==
קט נולד בחיפה, ליהודית וירמיהו שעלו לישראל מרוסיה בתחילת שנות ה-20 של המאה ה-20. הם עסקו בעבודות כפיים. גדל ברחוב הנביאים. מילדות אהב את הים, השיט סירות עם חברים באופן קבוע. בגיל 17 התגייס לפלי"ם.

===קצונה ימית ===
בקיץ 1949 הצטרף קט לקורס חובלים במחזור ב'. בשנת 1950 סיים את הקורס והוסמך כקצין ים.

לשם העלאת הרמה המקצועית בכלי השיט של חיל הים נשלחו שישה קצינים צעירים לאקדמיה של הצי הצרפתי Ecole Navale בברסט. לקראת ההכשרה נדרש קט לחתום לשירות קבע של 9 שנים. יחד אתו היו גם רמי לונץ ויצחק שושן.

כאשר חזר מהלימודים בחו"ל ב-1955 שימש כקצין מבצעים בפריגטה אח"י משגב (ק-30). עם רכישת המשחתות נעשה קצין גנ"ק של המשחתת אח"י יפו (ק-42). בתפקיד זה השתתף במלחמת סיני.

בשנת 1960 מונה למפקד פלגת טרפדות 914 בחיפה.

בשנת 1966 חזר למשחתת אח"י יפו (ק-42) כמפקדה. בתפקיד זה השתתף במלחמת ששת הימים. בפעולת פורט סעיד הובילה המשחתת שבפיקודו את לוחמי שייטת 13 שחדרו לנמל פורט סעיד במצרים על גבי "חזירים" במטרה לפגוע בכוחות ימיים מצריים שבו. לפי הוראת מפקד הכוח, אל"ם בנימין תלם, אח"י יפו הסתלקה מאזור הפעולה בלי שאספה את לוחמי שייטת 13 בסיום פעולתם, ורק בהוראת ראש מחלקת ים, אל"ם יצחק רהב, אספה את הלוחמים לאחר שאלה הגיעו בכוחות עצמם לאזור אל עריש. קט תיאר את אכזבתו מאירועי אותו לילה:
:.

בעקבות טיבוע המשחתת אילת השתתפה אח"י יפו בפיקודו של קט בסריקות אחר חללי "אילת".

מיולי 1972 שימש קט כראש מספן כוח האדם כולל במלחמת יום הכיפורים בשנת 1975 מסר את תפקידו לתא"ל אורי פז ופרש לגמלאות.
==גלריה==
<gallery>
File:CadetsBrest.jpg|צילום מסורתי המחזור המסיים בבית הספר להכשרת קציני ים של הצי הצרפתי בברסט יצחק קט, יצחק שושן ורמי לונץ בין המצולמים, 1955.
File:1960KatRodosMTBVisit.jpg|רס"ן יצחק קט מניח זר על מצבה לזכר קורבנות השואה בעת ביקור טרפדות חיל הים באי רודוס 1960.
File:1967KatINSYaffo.jpg|סא"ל יצחק קט בגשר המשחתת אח"י יפו (ק-42), 1967.
File:YtschakKat1973.jpg |אל"ם יצחק קט ביום כיף למספן כוח האדם בחוף הכנרת 1973.
File:YtschakKatShlomoKoren1973.jpg |אל"ם יצחק קט ואל"ם שלמה קורן במסיבת חיל הים 1973.
File:YtschakKatZaharon1973.jpg |אל"ם יצחק קט בגשר ספינת סער משקיף על סירה מהירה של שייטת 13.
File:RazRinaKatHaifaBase1975.jpg|גדעון רז, רינה לוי ויצחק קט מבקרים בבסיס חיפה, 1975.
</gallery>

==תפקידים אזרחיים==
לאחר יציאתו לגמלאות עבד קט בחברת תדיראן כחמש עשרה שנים ועסק בעיקר בניהול פרויקטים עבור חיל הים הסינגפורי.

==משפחה==
ב-6 בספטמבר 1955 נישא לרינה לבית מינצר. לזוג נולדו שלוש בנות.

ב-3 בפברואר 2021 נפטר קט בביתו בראש העין.

==לקריאה נוספת ==
*מייק אלדר שייטת 13 ספרית מעריב 1993. ע' 296, 320. בהקשר לפעולת פורט סעיד 1967.

==קישורים חיצוניים==

* צבי כהן,	[https://beingalim.files.wordpress.com/2021/01/1975-6-beingalim.pdf ריאיון עם ראש מחלקת כח אדם - אל"ם יצחק קט],	בין גלים, יוני 1975, עמ' 2
* 
* יצחק קוראל אלמוג, [http://moreshetyamit.net/?p=5448 לזכרו של יצחק קט ז"ל], 4 בפברואר 2022.

==הערות שוליים==

קטגוריה:בוגרי קורס חובלים
קטגוריה:מנהלים ישראלים
קטגוריה:אנשי היישוב ילידי הארץ
קטגוריה:אלופי-משנה בחיל הים
קטגוריה:ראשי מספן כוח האדם
קטגוריה:ישראלים שנולדו ב-1931
קטגוריה:ישראלים שנפטרו ב-2021
.ca

.ca היא סיומת אינטרנט מדינית (ccTLD), השייכת לקנדה. הדומיינים שנרשמים, שייכים ל-CIRA.

אנשים שרושמים את הדומיין שלהם תחת הסיומת ".ca" יכולים לרשום דומיינים ברמה השנייה (לדוגמה, example.ca) אך תמיכה דומיינים ברמה השלישית (לדוגמה, example.ab.ca) הופסקה ב-12 באוקטובר 2010, אך דומיינים שנרשמו בעבר ברמה שלשיית עדיין נתמכים על ידי הספקיות.

== דרישות נוכחות קנדית ==
אנשים אשר רוצים לרשום דומיין עם הסיומת .ca צרכים לעבור את דרישות הנוכחות הקנדית (באנגלית: Canadian Presence Requirements).<ref>http://www.cira.ca/assets/Documents/Legal/Registrants/CPR.pdf</ref> חלק מהדרישות הם:
* להיות אזרח קנדי ומעל גיל הבגירות (שבקנדה הוא 19).
* על הארגון להיות ארגון קנדי מאושר.
* להיות ילדי קנדה (אינואיטים, ילידי האומות הראשונות) או אנשים אחרים הידועים לקנדה.
* להסכים לתנאי החוק האינדיאני .
* אזרח מחוץ לקנדה שמחזיק במותג קנדי.
* מבצע, מנהל או איש צוות אחר שכן עובר את הדרישות.

== היסטוריה ==
הדומיין במקור נוצר על ידי ג'ון פוסטל, מפעיל IANA (רשות המספרים המוקצית האינטרנטית) ועל ידי ג'ון דמקו מאוניברסיטת קולומביה הבריטית בשנת 1987. המוסד הראשון שהשתמש בסיומת.ca הם האוניברסיטה של הנסיך אדוורד בינואר 1988.

==קישורים חיצוניים==

* 

== הערות שוליים ==

קטגוריה:אנדורה
ז'יזלה

ז'יזלה ליאדו קאנובס (בקטלאנית: Gisela Lladó Cánovas; נולדה ב-1 בינואר 1979), הידועה בשם הבמה ז'יזלה, היא זמרת פופ ושחקנית ספרדייה. קאנובס נולדה בברצלונה, שבחבל קטלוניה בספרד, ולמדה עיתונאות באוניברסיטה האוטונומית של ברצלונה. הגיעה למקום השמיני במהדורה הספרדית הראשונה של Operesion Trionfo, בשנת 2001. ייצגה את אנדורה באירוויזיון 2008 בבלגרד, סרביה.

== אירוויזיון 2008 ==
ז'יזלה ולהקתה באירוויזיון
ז'יזלה אושרה כנציגת אנדורה להופיע באירוויזיון 2008, עם השיר "Casanova". היא התחרתה בחצי הגמר הראשון ב-20 במאי 2008, אך לא הצליחה להגיע לגמר, כשהיא ממוקמת במקום ה-16 מתוך 19 עם 22 נקודות. למרות תוצאה זו, היא המשיכה להצליח במצעדי המוזיקה והגיעה למקום השני בספרד.

== תיאטרון מוזיקלי ==
* 2002-2003 – פיטר פן, מחזמר
* 2004-2006 – המבול שמגיע
* 2007-2008 – יערות פנים-יבשתיים
* 2008-2009 – אלומה
* 2009-2010 – גריז
* 2010-2011 – 40 ראשי: המחזמר
* 2011-2013 – היה היה פעם המחזמר / עולם קסום / הממלכה הקסומה
* 2012-2013 – הלילה אני לא בשביל אף אחד
* 2013-היום – גיזלה וספר הקסמים
* 2017 – לה בלה הלנה
* 2017 – לילה של מחזות זמר

== דיסקוגרפיה ==
אלבומים
{| class="wikitable"
! rowspan="2" |Year
! rowspan="2" |Single
!Chart
! rowspan="2" |Copies Sold
|-
!ESP
|-
|2002
|"Parte de Mí"
|4
|x2 Platinum + 1 Gold
|-
| rowspan="2" |2003
|"Parte de Mí [Special Edition]"
|43
|
|-
|"Más Allá"
|10
|x1 Gold
|-
|2006
|"Ni Te Lo Imaginas"
|32
|x1 Gold
|-
|2007
|"Ni Te Lo Imaginas [Special Edition]"
|
|
|-
|2010
|"Vivir la Navidad"
|
| +20.000
|-
|2011
|"Pensando en ti"
|
| +10.000
|}
סינגלים
{| class="wikitable"
! rowspan="2" |Year
! rowspan="2" |Single
! colspan="2" |Chart
! rowspan="2" |Album
|-
!ESP
!UK
|-
| rowspan="4" |2002
|"Vida"
|1
| -
| rowspan="4" |Parte de Mi
|-
|"Mil Noches & Una Más"
|4
| -
|-
|"Ámame Ahora & Siempre"
|10
| -
|-
|"Este Amor Es Tuyo"
|18
| -
|-
| rowspan="3" |2003
|"Amor Divino"
|10
| -
| rowspan="5" |Más Allá / "Més enllà"
|-
|"Más Allá" / "Més enllà"
|9
| -
|-
|"Sola" / "Sola"
|1
| -
|-
| rowspan="2" |2004
|"Tengo Fe"
|6
| -
|-
|"Nadie Como Tú"
|12
| -
|-
| rowspan="3" |2006
|"Turu Turu"
|1
| -
| rowspan="4" |Ni Te Lo Imaginas
|-
|"Mágica La Notte"
|62
| -
|-
|"Viviré En Tus Sueños"
|8 (Spanish iTunes Chart)
| -
|-
|2007
|"Mi Mundo Eres Tú"
| -
|79
|-
|2008
|"Casanova"
|2
|69
|Casanova - Single
|-
|2010
|"Vivir la Navidad"
| -
| -
|Vivir la Navidad
|-
|2011
|"Él es ella"
| -
| -
| rowspan="2" |Pensando en ti
|-
|2011
|"De tarde en tarde"
| -
| -
|-
|2013
|"Sugarwood"
| -
| -
|-
|2017
|"Sigue el ritmo"
|10
| -
|}

==קישורים חיצוניים==

* 

קטגוריה:זמרות ספרדיות
קטגוריה:שחקניות ספרדיות
קטגוריה:משתתפי אירוויזיון 2008
קטגוריה:נציגי אנדורה באירוויזיון
קטגוריה:זוכי פרס ברברה דקס
קטגוריה:ספרדיות שנולדו ב-1979
קטגוריה:ספרדים שנולדו ב-1979
ניזאר עוודאללה

ניזאר עוודאללה (בערבית: نزار عوض الله, תעתיק מדויק: נזאר עוצ' אללה; נולד ב-1957) הוא חבר הלשכה המדינית של חמאס ברצועת עזה.

==ביוגרפיה==
עוודאללה נולד ברצועת עזה בשנת 1957. משפחתו מקורה בעיירה חמאמה (לאחר הקמת מדינת ישראל: אשקלון).
למד הנדסה אזרחית באוניברסיטת עין שמס בקהיר. היה מזכיר המועצה האסלאמית של חמאס, ונחשב מקורב לשייח' אחמד יאסין. נכלא במשך 6 שנים (1989–1995) בכלא הישראלי. עמד בראש המשא ומתן בעסקת שליט מצד חמאס, ובתקשורת הישראלית תואר כאדריכל העסקה. מטוסי חיל האוויר הישראלי הפציצו את ביתו במהלך מבצע צוק איתן ומבצע עופרת יצוקה.

==פעילות==
* מזכיר המועצה האסלאמית (1982–2000).
* נשיא מועדון החברה האסלאמית (1985–1997).
* פקיד הממונה על ארגון מוג'אהדין הפלסטיני בחמאס.

שימש בתפקידים רבים בהנהגת חמאס, והיה חבר בהנהגה הפוליטית של התנועה ברצועת עזה. כיום חבר בלשכה המדינית של התנועה.

מונה להובלת תנועת חמאס בפרלמנט הפלסטיני לאחר שהתנועה ניצחה בבחירות בשנת 2006. נבחר לחבר הלשכה המדינית של חמאס בשנת 2009.

בבחירות הפנימיות לראשות ממשל חמאס בעזה, שהתקיימו ב-9 במרץ 2021, ניצח עוודאללה בסיבוב הראשון את יחיא סנוואר בפער של 7 קולות. בסבב הרביעי ניצח אותו סנוואר. לפי בכיר אנונמי לשעבר בפת"ח, מרואן עיסא, מספר 2 בזרוע הצבאית של חמאס, איים עם אנשיו על חברי וועדת השורא כי יתמכו במועמדותו של סנוואר ודבר זה הוביל לניצחונו של סנוואר, וכי עוודאללה מיהר לברוח אחר כך מרצועת עזה. לאחר נצחנו של סנוואר ב-2021 הוא החל להוביל קו פונדמנטליסטי לפיו יום הדין המוסלמי קרוב וכי התערבות אלוהית תסייע לחמאס לכבוש את כל ישראל. הקצנה זו נחשבה על ידי רבים לתעמולה לצרכים הסטת תשומת הלב מבעיות כלכליות בעזה אבל התבררה בהמשך כהכנת הציבור בעזה לקראת מתקפת הפתע על ישראל.

בדצמבר 2023 דווח כי הוא חוסל בתקיפה אווירית במסגרת מלחמת חרבות ברזל. לפי דיווח אחר, הוא נפצע באורח קשה.

==קישורים חיצוניים==
* 
* [https://www.alalamtv.net/news/5479428/من-هو-نزار-عوض-الله-منافس-السنوار-القوي-في-عزة؟ ביוגרפיה], בערוץ אל-עאלם 

== הערות שוליים ==

קטגוריה:אסירים ביטחוניים בישראל
קטגוריה:חברי הלשכה המדינית של חמאס
קטגוריה:פוליטיקאים פלסטינים
קטגוריה:עסקת שליט: אישים
קטגוריה:פלסטינים שנולדו ב-1957
הר ליכאדה וכף ליכאדה

הר ליכאדה וכף ליכאדה (ביוונית: Χερσόνησος Λιχάδα) הם הר וכֵּף המהווים את קצהו הצפון-מערבי של האי אוויה שביוון. שמם הקדום של ההר והכף היה Κήναιον Kenaion (ביוונית). על מורדות הר ליכאדה שוכן כפר הקרוי על שמו של ההר, ליכאדה. לא הרחק מההר נמצא האתר הארכאולוגי של העיר העתיקה דיום.

גובהו של ההר 676.96 מטר מעל פני הים.

על ראש ההר היה מזבח ומקדש לזאוס. בטרגדיה "נשי טראכיס" מאת סופוקלס מסופר שהרקולס הקים מזבח ומקדש לזאוס, הקריב עליו קורבנות, ולבש את הבגד שהביא לו משרתו ליכאס, אשר היה מגואל בדמו המורעל של הקנטאור נסוס. כשהבין הרקולס שזו מתנה קטלנית, הפיל את ליכאס לים. לפי המחזה, על שמו של ליכאס נקראים ההר והכף.<ref>Arthur Bernard Cook, Zeus: A Study in Ancient Religion, 1925, p. 902 [https://books.google.com/books?id=9iShet_ZtHAC&pg=PA902 Google Books]</ref>

== הערות שוליים ==

קטגוריה:מקומות במיתולוגיה היוונית
קטגוריה:יוון: הרים
קטגוריה:יוון: גאוגרפיה
המשרד לענייני קרים (רוסיה)

המשרד לענייני קרים (ברוסית: Министерство Российской Федерации по делам Крыма, בראשי תיבות: Минкрым России) היה משרד פדרלי ממשלתי זמני ברוסיה, שעסק בפיתוח תוכניות ממשלתיות לפיתוח חצי האי קרים. המשרד התקיים מ-31 במרץ 2014 עד 15 ביולי 2015, במהלך מלחמת האזרחים באוקראינה וסיפוח חצי האי קרים (2014).

השר בשנות קיומו של המשרד היה אולג סאבלייב שהיה מחויב למסור דיווחים קבועים על פעילות משרדו לממשלת הפדרציה הרוסית. על המשרד פיקח סגן ראש ממשלת הפדרציה הרוסית דמיטרי קוזאק.<ref>[http://www.vesti.ru/doc.html?id=1431196 Работу Савельева будет курировать Козак]</ref>

== היסטוריה ==
המשרד לענייני קרים הוקם ב-31 במרץ 2014 כדי לפתור את בעיות שילוב התשתיות של הרפובליקה של קרים וסבסטופול עם המערכות הממשלתיות והמערכות הסוציו-אקונומיות של רוסיה, אחרי שרוסיה ביססה בפברואר-מרץ 2014 את שליטתה על רוב חצי האי קרים.<ref>[http://www.kremlin.ru/news/20665 Подписаны указы о создании Министерства по делам Крыма и назначении Олега Савельева Министром по делам Крыма]</ref><ref>[http://www.vesti.ru/doc.html?id=1430493&tid=106314 Вести. Ru:Олег Савельев возглавит министерство по делам Крыма]</ref>

המשרד פעל בכפוף לאמנה שאושרה ב-10 במאי 2014.<ref name="Положение"></ref>

ב-15 ביולי 2015, עם הכרזה על תום תקופת המעבר בחצי האי קרים והשתלבות תשתיות קרים עם הפדרציה הרוסית, בוטל המשרד. סמכויות המשרד שבוטל הועברו לידי המשרד לפיתוח כלכלי של הפדרציה הרוסית.<ref>[http://kremlin.ru/events/president/news/49998 Подписан Указ об упразднении Министерства по делам Крыма]</ref>

== סמכויות ==
על פי צו ממשלתי מיום 10 במאי 2014, הופקד המשרד על פיתוח ויישום מדיניות ממשלת רוסיה במספר תחומים, פיתוח טיוטות תוכניות מדינה עבור פיתוח תשתיות בחצי האי קרים, תיאום פעילויות ליישומם, בקרה על יישום הרשויות של רפובליקת קרים והעיר סבסטופול, פיקוח על התאמת החקיקה המקומית לחקיקת הפדרציה הרוסית.

== שר ==
* אולג סאבלייב (31 במרץ 2014<ref></ref> – 15 ביולי 2015)

== קישורים חיצוניים ==
* [גרסת ארכיון]
* [http://kremlin.ru/news/20665 נחתמו צווים להקמת משרד לענייני קרים ומינויו של אולג סאבלייב לשר לענייני קרים // נשיא רוסיה]

== הערות שוליים ==

קטגוריה:משבר קרים
קטגוריה:משרדי ממשלה היסטוריים ברוסיה
קטגוריה:2014 ברוסיה
הספרייה הנשיאותית על שם דונלד טראמפ

הספרייה הנשיאותית על שם דונלד טראמפ (באנגלית: Donald J. Trump Presidential Library) היא הספרייה הנשיאותית, שתנציח את שמו ואת מורשתו של נשיאה ה-45 של ארצות הברית, דונלד טראמפ.

ב-20 בינואר 2021, ביומו האחרון של טראמפ כנשיא ארצות הברית הוכרז כי תקום ספרייה נשיאותית על שמו, בדומה לקודמיו בתפקיד<ref></ref>. אך נכון לספטמבר 2021 טרם הוכרזו תוכניות רשמיות להקמת הספרייה.

== תוכניות הבנייה ==
כמו בספריות נשיאותיות אחרות, יש צורך לממן ולמצוא מבנה עבור הספרייה עוד לפני שהארכיון הלאומי של ארצות הברית ייקח את הספרייה תחת חסותו<ref name="cnn"></ref>.

על פי וושינגטון פוסט, בשבוע האחרון של כהונתו טראמפ ואנשיו תכננו להקים ספרייה ומוזיאון בפלורידה שתנוהל על ידי סגן ראש הסגל של הבית הלבן לשעבר, דן סקאבינו . על פי התוכנית הספרייה תוקם בעזרת מימון של כ-2 מיליארד דולר מתומכיו של הנשיא לשעבר<ref></ref>.

== ביקורת ==
התייחסות נוספת של העיתון לספרייה על שמו של טראמפ הייתה כאשר מבקר האדריכלות והאומנות של העיתון, פיליפ קניקוט טען כי לא מומלץ לבנות את הספרייה מאחר שקיים חשש כי טראמפ ישתמש בספרייה על מנת להלבין ולהאדיר את תדמיתו<ref name="wpost"></ref>. אך טענתו של קניקוט ספגה ביקורת ונשללה על ידי אחד מתומכיו הבולטים של טראמפ, ראש לימבו<ref></ref>.

אתר פרודי עוד לפני האתר הרשמי של הספרייה. באתר הפרודי מתואר כי הספרייה תיחנך לצד תערוכה לזכרם של הנפטרים האמריקאים במגפת הקורונה ותכלול תערוכת נשק קבועה, בנוסף לכך תוקם במקום גלריה בה יוצגו ציוצים מחשבון הטוויטר של הנשיא לשעבר.

==קישורים חיצוניים==
* 

== הערות שוליים ==

קטגוריה:הנצחת דונלד טראמפ
קטגוריה:ארצות הברית: מיזמים עתידיים
טראמפ, דונלד
לולה באני

לולה באני (באנגלית: Lola Bunny) היא ארנבת מונפשת המופיעה בסדרות הסרטים המצוירים "לוני טונס" ו"מרי מלודיס" בהפקת האחים וורנר. היא הופיעה לראשונה בסרט "ספייס ג'אם" משנת 1996. לולה היא מוגדרת כדמות מאוד יפה בקרב ילדי שנות ה-90

==היסטוריה==
===ספייס ג'אם===
לולה הופיעה לראשונה "ספייס ג'אם" משנת 1996. שם היא הופיעה בתור מושא אהבתו של באגס באני. במשך הסרט הקשר הרומנטי בינה לבין באגס מתפתחים כאשר הציל אותה במשחק כדורסל. 

בשנת 2021, לולה חזרה לסרט ההמשך "ספייס ג'אם: אגדה חדשה", שם המראה שלה היה יותר מעודכן. 

===המופע של הלוני טונס===
בסדרת האנימציה "המופע של הלוני טונס" לולה הוצגה כארנבת היפראקטיבית טיפשה, מדברת במהירות בין אם מקשיבים לה או לא ונוטה להסיק מסקנות שגויות ולספר סיפורים ארוכים ולא קשורים. מאוהבת בבאגס ונוהגת לקרוא לו "באן-באן". יש לה הורים בשם וולטר ופטרישיה.

===הופעות נוספות===
לולה הופיעה בסרט הווידאו "טוויטי מסביב לעולם" בתור כתבת חדשות, והיא הופיעה בסרט הווידאו "לוני טונס: ארנב במנוסה". היא הופיעה בסדרות הטלוויזיה "בייבי לוני טונס" בתור גרסה ילדותית שלה. ב"באגס באני והבנאים" בתור אחת מצוות הבנייה של באגס באני, שבכל פרק יש לה תמיד איזו בדיחת קרש. בנוסף, ב"לוניברסיטת טייני טון" היא משמשת בתור הטבחית של הלוניברסיטה.

==דיבוב==
לולה דובבה במקור על ידי קת' סוסי בסרטים "ספייס ג'אם" ו"טוויטי מסביב לעולם" ובסדרת הטלוויזיה "באגס באני וחברים". בסדרה "המופע של הלוני טונס" היא דובבה על ידי קריסטן ויג, בסדרה "בייבי לוני טונס" היא דובבה על ידיבריט מקיליפ, בסרט הווידאו "לוני טונס: ארנב במנוסה" היא דובבה על ידי רייצ'ל רמרס ובסרט "ספייס ג'אם: אגדה חדשה" היא דובבה על ידי זנדאיה.

===מדבבות ישראליות===
* תמי צוברי - ספייס ג'אם, טוויטי מסביב לעולם
* הדר שחף-מעיין - המופע של הלוני טונס, בייבי לוני טונס, באגס באני והבנאים
* בל וענונו - ספייס ג'אם: אגדה חדשה

==קישורים חיצוניים==

קטגוריה:דמויות לוני טונס
קטגוריה:ארנבים בדיוניים
קטגוריה:ספייס ג'אם
ליכאדה (כפר)

ליכאדה (ביוונית: Λιχάδα) הוא כפר וקהילה לשעבר באוויה שביוון. הכפר ממוקם על מורדות הר ליכאדה. מאז רפורמת השלטון המקומי בשנת 2011 הוא חלק מהעירייה איסטיה-איידיפסוס, ומהווה יחידה מוניציפלית בתוכה. שטח היחידה המוניציפלית הוא 39.891 קמ"ר.<ref name="stat01"></ref>

בשנת 2011 האוכלוסייה מנתה 181 בכפר ו-1,122 עבור כלל הקהילות, הכוללת את הכפרים אגיוס ג'ורג'יוס, וסילינה, גרגולימאנו, קאבוס, קוקיניאס והאיים הלא מיושבים מונוליה וסטרונגילי. ליכאדה ממוקמת בקצה המערבי של יובואה. 10 ק"מ צפונית לאגיוס קונסטנטינוס, 16 ק"מ מערבית לאיידיפסוס, 37 ק"מ ממזרח ללאמיה ו-75 ק"מ צפונית מערבית לכלקיס. לליכאדה נגרם נזק משריפות היערות ביוון ב-2007.

== אוכלוסייה ==
{| class="wikitable"
|-
!שנה
! אוכלוסיית הכפר ליכאדה
! אוכלוסיית כלל הקהילות
|-
| 1981
| -
| 1,016
|-
| 1991
| 275
| 1,153
|-
| 2001
| 240
| 1,140
|-
| 2011
| 181
| 1,122
|}

== קישורים חיצוניים ==

* [https://web.archive.org/web/20070708153006/http://www.gtp.gr/LocPage.asp?ID=4945 Lichada (קהילה) בדפי נסיעות GTP]
* [https://web.archive.org/web/20070703090540/http://www.gtp.gr/Locpage.asp?id=4946 ליכאדה (עיירה) בדפי הנסיעות של GTP]

== הערות שוליים ==

קטגוריה:יוון: כפרים
חופת מטען

שמאל
חופת מטען היא כיסוי אווירודינמי, הנמצא בראש משגרים ומשמש להגנה על המטען המשוגר. החופה נועדה להגן מפני לחץ דינמי וחימום הנוצר כתוצאה מחיכוך האוויר. לאחר הגעה למסלול, בשלב האחרון של המשגר, החופה, אשר מחולקת בדרך כלל לשני חצאים, נפרדת ונופלת לקראת שחרור המטען.

במסלול לווייני נמוך החופה יכולה ליפול בחזרה לכדור הארץ, והחלקים יכולים להיות מושמדים באטמוספירה או לשרוד את הנפילה וליפול בקרקע או באוקיינוס. החל מגובה 600 ק"מ, החלקים נשארים כפסולת חלל.

== שימוש חוזר ==
אחרי הסרת חלקי החופה, הם בדרך כלל נשרפו באטמוספירה, הושמדו עם פגיעתם באוקיינוס, או נותרו כפסולת חלל. אך ב־30 במרץ 2017 הצליחה חברת SpaceX לראשונה להשתמש מחדש בחופה בעזרת סילוני גז ומצנחים, הפעם השנייה הייתה עם שיגורו השני של הפאלקון כבד ב־25 ביוני 2019, זאת הייתה גם הפעם הראשונה ש־SpaceX הצליחה לתפוס אחד מחלקי החופה בעזרת הספינה מיס טרי. החל ממחצית 2020 לערך הפך השימוש החוזר לעניין שבשגרה. במרץ 2021 הוחלט להפסיק את השימוש ברשת ובמקום זאת לשלות את החופות ממימי האוקיינוס.

==כישלונות שיגור כתוצאה מתקלה בחופות המטען==
ישנם שיגורים שנכשלו לאחר שחופת המטען לא נפרדה מהשלב הראשון או מהמשגר. במקרים כאלה הלוויין לא הצליח להשתחרר מהמשגר או שהמשגר לא הגיע למסלול המיועד כתוצאה מתוספת המסה של חופת המטען, שלא הייתה מתוכננת בשלב זה.

לדוגמה, בתוכנית ג'מיני, במשימת ג'מיני 9A, חללית ה־ATDA (Augmented Target Docking Adapter), שנועדה לבדיקת מפגש עם חללית מאוישת, שוחררה למסלול על ידי משגר אטלס SLV-3 ביוני 1966. אולם כשצוות המשימה של ג'מיני 9 ביצע את ההתקרבות למפגש הם גילו כי החופה לא נפתחה ונפרדה, ולא ניתן היה לבצע את המפגש.

בשנת 2009, הלוויין Orbiting Carbon Observatory של נאס"א לא הגיע למסלולו. החקירה העלתה כי חופת המשג של משגר טאורוס XL לא נפרדה, מה שגרם למשקל גבוה יותר והמשגר לא הגיע למסלול הרצוי.

בשנת 2017, משגר ה־PSLV נכשל להביא למסלול את לוויין הניווט IRNSS-1H כיוון שחופת המשגר לא נפרדה. המטען שוחרר בתוך המשגר אך נתקע במגן החום.

==גלריה==
<gallery mode="packed" heights="200">
קובץ:The Angry Alligator - GPN-2000-001354.jpg| במהלך משימת ג'מיני 9A אחת מחופות המטען של חללית המפגש ATDA לא שוחררו
קובץ:Payload Fairing with GSAT-6A being Integrated.jpg|חופת מטען מכסה את הלווין GSAT-6A
קובץ:Encapsulation of the two RBSP satellites in the first half of the payload fairing.jpg|שתי החלליות של משימת גשושיות לחקר חגורות ואן אלן בתוך אחד מחצאי חופת המטען של המשגר אטלס 5

</gallery>

==קישורים חיצוניים==

== הערות שוליים ==

קטגוריה:משגרי לוויינים וחלליות
Ya nauchu tebya (I'll Teach You)

"Ya nauchu tebya (I'll Teach You)" הוא שיר של הלהקה הבלארוסית, גלסי זמסטה, שאמור היה לייצג את בלארוס באירוויזיון 2021 שהתקיים ברוטרדם, הולנד, אך נפסל בשל אופיו הפוליטי.

== באירוויזיון ==
=== בחירה פנימית ===
ב-9 במרץ 2021, רשות השידור הבלארוסית, BTRC, אישרה כי גלסי זמסטה תייצג את בלארוס באירוויזיון 2021 עם השיר "Ya nauchu tebya (I'll Teach You)". אף על פי שאמנים רבים שהשתתפו במקור באירוויזיון 2020 שבוטלה חזרו לאירוויזיון 2021, רשות השידור הבלארוסית, BTRC, אישרה בספטמבר 2020 כי הם יסרבו שהלהקה הבלארוסית, ואל, תייצג אותה בשנית בשל תמיכתה בההפגנות שהתרחשו בה, בטענה כי ללהקה "לא היה מצפון".<ref></ref><ref></ref>

=== מחלוקת ===
השיר עורר תגובה שלילית בתוקף מצד קהילת אוהדי האירוויזיון. תוך מספר שעות משחרורו, החלה עצומה של Change.org שביקשה לפסול את השתתפות בלארוס באירוויזיון 2021 עקב מילים שהתפרשו כ-"דיכוי פוליטי ועבדות". העצומה נחתמה על ידי למעלה מאלף איש ב-12 שעות.<ref></ref> מאוחר יותר באותו יום, שוודיה ביטלה את מקומה של בלארוס בחבר המושבעים בגמר המלודיפסטיבלן, וביקשה מבריטניה שתחליף אותה.<ref></ref> מספר אתרי חדשות, העוסקים באירוויזיון, הצהירו כי יפסיקו לתת סיקורים הקשורים לשיר או למדינה עצמה.<ref></ref><ref></ref> יום אחרי הוצאת השיר, איגוד השידור האירופי הודיע כי השיר לא פועל לפי כללי התחרות, בשל האופי הפוליטי של השיר. לאחר מכן, ניתנה לרשות השידור הבלארוסית, BTRC, אפשרות להגיש גרסה מחודשת של השיר, כך שלא תכלול את האופי הפוליטי, או לחלופין לבחור בשיר אחר. באם הרשות השידור הבלארוסית, BTRC, לא תעשה זאת, היא תפסל מהתחרות.<ref></ref><ref></ref> ב-26 במרץ 2021, רשות השידור הבלארוסית הודיעה שלא תשתתף בתחרות השנה, זאת לאחר שבמקור הודיעה כי תבחר שיר חדש, אך גם הוא נפסל עוד לפני שפורסם, כיוון שגם בו נכלל אופי פוליטי מובהק. במאי 2021 הודיעה רשות השידור הבלארוסית BTRC כי לא תשדר את התחרות.

==קישורים חיצוניים==

== הערות שוליים ==

קטגוריה:שירים ברוסית
קטגוריה:מחלוקות במוזיקה
סקודה קודיאק

סקודה קודיאק (באנגלית: Skoda Kodiaq) היא קרוסאובר (SUV) בעלת חמישה או שבעה מקומות, שמיוצרת על ידי סקודה משנת 2017. היא הוצגה לראשונה בשנת 2016 בתערוכת ברלין<ref></ref> והגיעה לישראל בשנת 2017<ref></ref>. הקודיאק הוכרזה כרכב השנה לשנת 2020 בקטגוריית רכבי שטח פנאי על ידי מגזין אוטו<ref></ref>.

היא נקראת על שם האי והיישוב קודיאק הנמצא באלסקה.

== מפרט טכני ==
הקודיאק מכילה מנוע טורבו בנזין I4 צילנדרים בנפח 1.4 ליטרים המספק כ-150 כוחות סוס בין 5000 ל-6000 סיבובים לדקה. תיבת הילוכים אוטומטית רובוטית דו מצמדית בעלת שישה הילוכים. המכונית מאיצה מ-0 ל-100 קילומטרים לשעה בתוך 10.7 שניות ומגיעה למהירות מרבית של 190 קילומטרים לשעה<ref></ref>.

== גרסאות ==
מלבד הגרסה הבסיסית, במהלך השנים ייצרה החברה 4 גרסאות נוספות. "סקודה קודיאק סקואט" שהוצגה עם שתי אפשרויות למנועים: אחד מנוע טורבו בנזין בנפח 1.4 או 2.0 ליטרים בהספק בין 140 ל-180 כוחות סוס והשני הוא מנוע טורבו דיזל בנפח 2.0 ליטרים המספק כ-150 או 190 כ"ס. הסקואט הוצגה בתערוכת ז'נבה בשנת 2017<ref></ref>. הדגם השני הוא "סקודה קודיאק ספורטליין" הכוללת מנוע טורבו בנזין בנפח 1.4 ליטרים המספק כ-148 כוחות סוס. הספורטליין הוצגה בתערוכת ז'נבה בשנת 2017<ref></ref>. הדגם השלישי הוא "סקודה קודיאק RS", גרסת הספורט לקודיאק הכוללת מנוע דיזל טווין טורבו בנפח 2.0 ליטרים המספק כ-240 כוחות סוס. המכונית מאיצה מ-0 ל-100 קילומטרים לשעה בתוך 7.0 שניות ומגיעה למהירות מרבית של 220 קילומטרים לשעה. ה-RS הוצגה בתערוכת ז'נבה בשנת 2018<ref></ref>. הדגם הרביעי, "סקודה קודיאק GT", יוצרה כגרסת קופה המיועדת לסין. ה-GT כוללת מנוע טורבו בנזין בנפח 2.0 ליטר המספק בין 180 ל-220 כוחות סוס. ה-GT הוצגה בשנת 2018 בסין<ref></ref>.

== מתיחת פנים 2021 ==
ב-13 באפריל 2021 הציגה סקודה מתיחת פנים לקודיאק<ref></ref> הכוללת עיצוב חיצוני חדיש שדרוג תא הנוסעים והאבזור ומערכת מולטימדיה חדשה. בתחום המנועים והתיבות ישנה אפשרות לקבל את הרכב עם תיבת הילוכים ידנית.ב-14 באפריל 2021 חשפה סקודה את מתיחת הפנים לגרסת ה-RS<ref></ref>, הכוללת החלפת מנוע הדיזל המספק כ-240 כוחות סוס במנוע בנזין המספק כ-245 כוחות סוס ועיצוב חיצוני ופנימי חדש ושדרוג האבזור.

מתיחת הפנים הגיעה לישראל באוגוסט 2021<ref></ref>.

בשנת 2024 הוצגה מתיחת פנים נוספת ובה מנוע היברידי ובה מנוע 1.5 ליטר בתוספת מערכת היברידית להספק משולב של 204 כ"ס אך בו 5 מקומות בלבד ולכן ספק האם יגיע לישראל.[https://wheel.co.il/%D7%98%D7%A2%D7%99%D7%9E%D7%94-%D7%9E%D7%94%D7%A2%D7%95%D7%9C%D7%9D-%D7%94%D7%97%D7%A9%D7%9E%D7%9C%D7%99-%D7%A0%D7%97%D7%A9%D7%A3-%D7%A1%D7%A7%D7%95%D7%93%D7%94-%D7%A7%D7%95%D7%93%D7%99%D7%90%D7%A7/]

== גלריה ==
<gallery widths="250" heights="130">
קובץ:2018 Skoda Kodiaq Scout TDi SCR 4X4 2.0 Front.jpg|קודיאק סקואט
קובץ:Škoda Kodiaq SportLine at Legendy 2018 in Prague.jpg|קודיאק ספורטליין
קובץ:Paris Motor Show 2018, Paris (1Y7A1215).jpg|קודיאק RS
קובץ:Škoda Kodiaq GT 02 China 2019-03-25.jpg|קודיאק GT
</gallery>

== קישורים חיצוניים ==

* 

== הערות שוליים ==

קודיאק
קטגוריה:מכוניות קופה
קטגוריה:קרוסאובר
קטגוריה:מכוניות ספורט
קטגוריה:דגמי מכוניות שהושקו ב-2017
קטגוריה:כלי רכב המיוצרים בצ'כיה
קטגוריה:כלי רכב המיוצרים בסין
קטגוריה:כלי רכב המיוצרים בהודו
קטגוריה:כלי רכב המיוצרים ברוסיה
קטגוריה:כלי רכב המיוצרים באוקראינה
כוח רעם (סרט)

כוח רעם (באנגלית: Thunder Force) הוא סרט קומדיה וגיבורי על אמריקאי, שכתב וביים בן פלקון, בכיכובם של מליסה מקארתי, אוקטביה ספנסר, ג'ייסון בייטמן, בובי קנאבלי, פום קלמנטיף, קווין דאן ומליסה לאו. הסרט עלה לשידור בכל הפלטפורמות של נטפליקס ב-9 באפריל 2021.<ref></ref>

== עלילה ==
בעולם שבו נבלי-על מטילים אימה על כולם, אישה אחת מפתחת נוסחה להענקת כוחות-על לאנשים רגילים. אך כאשר המדענית אמילי סטנטון (אוקטביה ספנסר) מזריקה את החומר בטעות לחברתה הטובה והמנוכרת לידיה (מליסה מקארתי) ומעניקה לה יכולות מדהימות, שתי הנשים חייבות להפוך לצוות גיבורי העל הראשון. כעת, על "כוח הרעם" להילחם באויבים בעלי כוחות-על כדי להציל את שיקגו מציפורניו של נבל המכונה "המלך" (בובי קנאבלי).

== שחקנים ודמויות ==
* מליסה מקארתי בתפקיד לידיה
* אוקטביה ספנסר בתפקיד אמילי סטנטון
* ג'ייסון בייטמן בתפקיד סרטן<ref></ref>
* בובי קנאבלי בתפקיד המלך
* פום קלמנטיף
* קווין דון
* מליסה לאו<ref></ref>
* מליסה פונציו בתפקיד רייצ'ל גונזלס
* בן פלקון
* טייר ג'קסון ויליאמס<ref></ref>

== הפקה ==
ב-29 במרץ 2019 דווח כי נטפליקס הזמינה סרט קומדיה של גיבורי-על שכותרתו "כוח הרעם" שייכתב ויבוים על ידי בן פלקון, עם מליסה מקארתי ואוקטביה ספנסר בתפקידים ראשיים.<ref></ref>

=== צילומים ===
הצילומים הראשיים החלו ב-25 בספטמבר 2019 באטלנטה, ג'ורג'יה<ref></ref><ref></ref> והושלמו ב-10 בדצמבר 2019.<ref></ref>

== קישורים חיצוניים ==

== הערות שוליים ==

קטגוריה:סרטים באנגלית
קטגוריה:סרטי קומדיה אמריקאיים
קטגוריה:סרטי 2021
קטגוריה:סרטי גיבורי-על
קטגוריה:נטפליקס: סרטים
קוטי קלארק

קוטי קלארק הוא כדורסלן אמריקאי, המשחק בבני הרצליה מליגת ווינר סל ומהליגה הבלקנית.

== קריירה ==
לאחר שלא נבחר בדראפט 2014 חתם קלארק בהפועל גליל עליון שם העמיד ממוצעים של: 19.0 נקודות, 9.4 ריבאונדים, 3.6 אסיסטים ו-1.5 חטיפות, קלארק הוביל את גליל עליון לחצי גמר הלאומית.

ב-25 בספטמבר 2015 חתם קלארק בבוסטון סלטיקס אך עזב את הקבוצה לטובת קבוצת ליגת הפיתוח מיין רד קלאוס (קבוצת הבת של בוסטון סלטיקס). ב-12 בנובמבר 2015 ערך את הופעת הבכורה שלו, במשחק קלע חמש נקודות בהפסד קבוצתו: 105-103 לוסטצ'סטר ניקס (קבוצת הבת של ניו יורק ניקס).

ב-7 במרץ 2016 חתם קלארק על חוזה עם בוסטון סלטיקס למשך 10 ימים. קלארק ערך את הופעת הבכורה שלו ב-15 במרץ, באותו משחק הוא קלע 3 נקודות וקטף ריבאונד בשלוש דקות באותו משחק הפסידו הסלטיקס 98–103 לאינדיאנה פייסרס.

ב-30 באפריל 2016 חתם קלארק בקפיטנס דה ארסיבו מפוארטו ריקו, ב-2 במאי ערך את הופעת הבכורה שלו בניצחון קבוצתו 102–65 על אינדיוס דה מייגואז קלארק באותו משחק תרם 14 נקודות.

ב-23 ביולי 2016 חתם קלארק באוניקס קאזאן מליגת ה-VTB והיורוקאפ. בסוף אותה עונה קלארק חזר לקדנציה שנייה בקפיטנס דה ארסיבו.

ב-20 ביוני 2017 חתם באוטודור סראטוב הרוסית מה-VTB עד לסיום העונה.

ב-30 במאי 2018 חתם קלארק בבודוצ'נוסט פודגוריצה מליגת העל המונטנגרית, הליגה האדריאטית והיורוליג.

ב-9 בספטמבר 2019 חתם קלארק באסטנה מליגת העל הקזחית וה-VTB.

ב-23 ביולי 2020 חתם קלארק בבני הרצליה מליגת ווינר שם ממעמיד ממוצעים של: 20.1 נקודות, 7.8 ריבאונדים ו-5.5 אסיסטים בממוצע למשחק. במחזור ה-24 קלארק שבר שיא קריירה של 37 נקודות בניצחון קבוצתו 80–104 על עירוני נהריה.

== קישורים חיצוניים ==

* [https://twitter.com/CTC_4 קוטי קלארק], ברשת החברתית טוויטר
* [https://basket.co.il/player.asp?PlayerId=12576 דף השחקן], באתר של מנהלת ליגת העל

קטגוריה:כדורסלני הפועל גליל עליון
קטגוריה:כדורסלני בוסטון סלטיקס
קטגוריה:כדורסלני מיין סלטיקס
קטגוריה:כדורסלני אוניקס קאזאן
קטגוריה::בוגרי אוניברסיטת ארקנסו
קטגוריה:אמריקאים שנולדו ב-1992
בעיית שנת 1900

בעיית שנת 1900 (באנגלית: Year 1900 problem) נוגעת לפרשנות שגויה של שנים שנרשמות בשתי הספרות האחרונות בלבד, והאם הן התרחשו לפני שנת 1900 או אחריה. בניגוד לבאג 2000, היא אינה קשורה לתוכנות מחשב בלבד, מכיוון שהבעיה הייתה קיימת לפני שהמחשבים האלקטרוניים התקיימו, וגם צצה במערכות ידניות.

הנושא הנפוץ ביותר שהועלה על ידי שנת 1900 נוגע לגיליהם של אנשים. לעיתים קרובות, שנת הלידה של האדם נרשמה בשתי ספרות בלבד, מתוך הנחה שלא חשוב בדיוק בן כמה אדם, או שאיש אינו חי יותר ממאה שנים. במספר מדינות, במיוחד באירופה, הוצג מספר זיהוי לאומי (לעיתים קרובות בשנות ה-50), כולל מידע דו ספרתי על שנת הלידה.

תופעת הלוואי הלא רצויה הגדולה ביותר מכך היא שלפעמים חושבים שאנשים בני 100 ומעלה הם ילדים צעירים או במקרים מסוימים, שחושבים שילדים צעירים הם מבוגרים.<ref></ref>

בעת הטיפול בבאג 2000 ננקטו לפעמים אמצעים להימנע או לתקן זאת: שינוי מספר הזיהוי הלאומי, למשל. לדוגמה, השנה נרשמת רק עם שתי ספרות במספר אזרחי ייחודי בולגרי; עם זאת, פתרון לבעיה זאת היה מוכן כבר עם הקמת המערכת בשנת 1975: נוסף 20 למספר החודש עבור אדם שנולד לפני 1900 ו-40 עבור ילידי שנת 2000 או אחריו.

== מיקרוסופט אקסל ==
29 בפברואר 1900 בגרסה ה[[פולנית של מיקרוסופט אקסל עבור Microsoft Windows]]
מיקרוסופט אקסל (המשתמש במערכת התאריכים המוגדרת כברירת מחדל של 1900) אינו יכול להציג תאריכים לפני שנת 1900, אם כי הדבר אינו נובע מכך שמספר שלם דו ספרתי משמש לייצוג השנה: אקסל משתמש במספר נקודה צפה כדי לאחסן תאריכים ושעות. המספר 1.0 מייצג את 1 בינואר 1900 במערכת התאריכים 1900 או את 1 בינואר 1904 במערכת התאריכים 1904 והיה ברירת המחדל עבור מקינטוש לפני אקסל 2016. מספרים קטנים יותר מכך מוצגים כשגיאת <code>#VALUE!</code>.<ref></ref><ref name="exceluser">[http://www.exceluser.com/explore/earlydates.htm How to Work With Dates Before 1900 in Excel]</ref>

לצורך תאימות עם לוטוס 1-2-3, מערכת התאריכים של 1900 מקבלת באופן שגוי את התאריך 29 בפברואר 1900, אולם 1900 לא הייתה שנה מעוברת.<ref></ref>

== ראו גם ==
* זמן מערכת

== הערות שוליים ==

קטגוריה:1900
קטגוריה:באגים
קטגוריה:באגים הקשורים לשעה ותאריך
הדום הקרח גאווין

הדום הקרח גאווין (באנגלית: Gavin Ice Piedmont) הוא הדום קרח (קרחון הדום), בחצי האי טריניטי, בארץ גרהאם, שבאנטארקטיקה.

אורכו של הדום הקרח 30 קילומטרים; ורוחבו של הדום הקרח בין 6 ל-11 קילומטרים.

ההדום משתרע בין מפרץ שארקו ועד קרחון ראסל המערבי.

קרחון פטוס נשפך אל הדום הקרח גאווין בין גבעת פוינטר וכיפת טינסל.

== היסטוריה ==
=== גילוי ומיפוי הקרחון ===

חצי האי טריניטי כולו (ובו גם הדום הקרח), צולמו מהאוויר על ידי משלחת הסקר האווירי של שטחי חסות איי פוקלנד, אשר חקרה את אנטארקטיקה בעונת המחקר (הקיץ האנטארקטי) 1956–1957

הקרחון מופה על ידי סקר שטחי חסות איי פוקלנד, בהתבסס על סקרים על הקרקע שנערכו על ידי סקר שטחי חסות איי פוקלנד בעונת המחקר (הקיץ האנטארקטי) 1960–1961, ובהתבסס על תצלומי האוויר.

=== מקור השם ===

שמו של הדום הקרח ניתן לו על ידי הוועדה המייעצת לשמות אנטארקטיים של בריטניה.

הדום הקרח נקרא על שמו של כריסטופר ברייסווייט גאווין-רובינסון (Christopher Braithwaite Gavin-Robinson), שהיה טייס במשלחת הסקר האווירי של שטחי חסות איי פוקלנד, אשר חקרה את אנטארקטיקה בעונת המחקר (הקיץ האנטארקטי) 1956 - 1957.

== לקריאה נוספת ==

<div class="mw-content-ltr">• Jane G. Ferrigno, Alison J. Cook, Kevin M. Foley, Richard S. Williams, Jr., Charles Swithinbank, Adrian J. Fox, Janet W. Thomson, and Jörn Sievers, [https://books.google.co.il/books?id=U1DuAAAAMAAJ&pg=PA29&lpg=PA29&dq=%22Gavin+Ice+Piedmont%22&source=bl&ots=so1ca6We3b&sig=ACfU3U0_QS9w0ejJRRblIYTYbj6Gx0OtSg&hl=en&sa=X&ved=2ahUKEwjU7ZmChaTvAhUKilwKHTr9AJMQ6AEwB3oECAcQAw#v=onepage&q=%22Gavin%20Ice%20Piedmont%22&f=false Coastal-change and Glaciological Map of the Trinity Peninsula Area and South Shetland Islands, Antarctica, 1843 - 2001], P 29</div>

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:5534 הדום הקרח גאווין] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=108987 הדום הקרח גאווין] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=5180&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הדום הקרח גאווין] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=5534&fid=antgeo_109 תצלום לוויין של אזור הדום הקרח גאווין]
* [http://data.pgc.umn.edu/maps/antarctica/usgs/01/pdf/Trinity%20Peninsula%20Area%20and%20South%20Shetland%20Islands.pdf מפת חצי האי טריניטי, ואיי שטלנד הדרומיים]

== הערות שוליים ==

גאווין
גאווין
פרס דורותי וליליאן גיש

פרס דורותי וליליאן גיש (באנגלית: The Dorothy and Lillian Gish Prize), ידוע גם כ"פרס גיש", הוא פרס שנתי, המוענק על תרומה יוצאת דופן באמנויות. זהו אחד הפרסים הכספיים הגבוהים ביותר בתחום האמנות המוענקים בארצות הברית.

הפרס קרוי על שם האחיות ליליאן גיש ודורותי גיש, שהיו שחקניות בקולנוע האילם ובתיאטרון.
ליליאן ודורותי גיש

== היסטוריה ==
פרס גיש הוענק לראשונה בשנת 1994. על פי צוואתה של ליליאן גיש, הפרס ניתן לאישה או גבר אשר "תרמו תרומה יוצאת דופן לעולם ולהבנה של המין האנושי את החיים." הוא מוענק ליוצרים בתיאטרון, בקולנוע ובסוגות אחרות באמנויות המופע<ref name=":0"></ref>.

הזוכה בפרס נבחר על ידי ועדה הכוללת יוצרים מקהילת האמנות האמריקאית, הרכב הוועדה משתנה מדי שנה. בין החברים בוועדה נכללו הבמאית מירה נאיר, המלחין אלווין סינגלטון, נשיאת המוזיאון לאמנות מודרנית אגנס גונד ועוד.

החברים בוועדה בשנה הראשונה למתן הפרס כללו את הבמאי ארתור פן, המלחין ג'ון ויליאמס, השחקנית קרול ברנט, השחקן רודי מקדואל והאדריכל יו הרדי. מבין חברי ועדה זו, פן ומקדואל הכירו את גיש באופן אישי<ref name=":0" />.

== זוכים ==
הזוכים בפרס גיש לאורך השנים כוללים:
* 1994: פרנק גרי, אדריכל
* 1995: אינגמר ברגמן, במאי
* 1996: רוברט וילסון, במאי
* 1997: בוב דילן, זמר-יוצר
* 1998: איזבל איינדה, סופרת
* 1999: ארתור מילר, מחזאי
* 2000: מרס קנינגהם, כוריאוגרף
* 2001: ג'ניפר טיפטון, במאית תאורה
* 2002: לויד ריצ'רדס, במאי תיאטרון
* 2003: ביל ט. ג'ונס, רקדן וכוריאוגרף
* 2004: אורנט קולמן, מלחין וסקסופוניסט
* 2005: פיטר סלארס, במאי תיאטרון
* 2006: שירין נשאט, אמנית חזותית
* 2007: לורי אנדרסון, מוזיקאית
* 2008: רוברט רדפורד, שחקן
* 2009: פיט סיגר, זמר
* 2010: צ'ינואה אצ'בה, סופר ומשורר
* 2011: טרישה בראון, רקדנית וכוריאוגרפית
* 2012: אנה דיוור סמית', סופרת ושחקנית
* 2013: ספייק לי, במאי
* 2014: מאיה יינג לין, אמנית ואדריכלית
* 2015: סוזן-לורי פארקס, מחזאית
* 2016: אליזבת לקומפט, במאית תיאטרון
* 2017: מרדית מונק, מלחינה וכוריאוגרפית
* 2018: גוסטאבו דודאמל, מנצח
* 2019: וולטר הוד, אמן ומעצב
* 2020: אווה דוברני, במאית ותסריטאית
* 2021: סוניה סאנצ'ז, משוררת, סופרת ומחזאית
* 2022: ג'אוולה ווילה ג'ו זולאר, רקדנית וכוראוגרפית אמריקאית
* 2023: תלמה גולדן, אוצרת מוזיאון הסטודיו של הארלם

== קישורים חיצוניים ==
* 

== הערות שוליים ==

קטגוריה:ערכים שבהם תבנית בריטניקה אינה מתאימה
דורותי וליליאן גיש
דורותי וליליאן גיש
קטגוריה:זוכי פרס דורותי וליליאן גיש
גלסי זמסטה

גלסי זמסטה (, בעברית: הקולות של העיר) היא להקה בלארוסית, המונה חמישה חברים. הלהקה הייתה אמורה לייצג את בלארוס באירוויזיון 2021, עם השיר "Ya nauchu tebya (I'll Teach You)", אך השיר נפסל עקב מילותיו השנויות במחלוקת. בהמשך, פרשה בלארוס מהתחרות של אותה השנה. 

== קריירה ==
הלהקה הוקמה בעיר ברנוביץ', מערב בלארוס. הלהקה החלה להופיע במועדון סטאנד אפ מקומי. במהלך ההפגנות בבלארוס ב-2020, הלהקה העבירה ביקורת חריפה על המפגינים ותמכה בנשיא בלארוס, אלכסנדר לוקשנקו. כתגובה, המפלגה הדמוקרטית הבלארוסית הטיחה ביקורות על מספר שירי הלהקה המכילים תוכן הומופובי וטרנספובי.

השיר "Ya nauchu tebya (I'll Teach You)" עורר תגובות זועמות בקרב אוהדי האירוויזיון. תוך מספר שעות משחרורו, האתר "Change.org" פרסם עצומה אשר קוראת לפסול את השתתפות בלארוס באירוויזיון 2021 עקב מילים שהתפרשו כ-"דיכוי פוליטי ועבדות". העצומה נחתמה על ידי למעלה מאלף איש ב-12 שעות.<ref></ref> מאוחר יותר באותו יום, שוודיה החליפה את מקומה של בלארוס בחבר המושבעים בגמר המלודיפסטיבלן בממלכה המאוחדת.<ref></ref> מספר אתרי חדשות העוסקים באירוויזיון, הצהירו כי הם יפסיקו לפרסם סיקורים הקשורים לשיר או למדינה עצמה.<ref></ref><ref></ref> יום אחרי הוצאת השיר, איגוד השידור האירופי הודיע כי השיר לא פועל לפי כללי התחרות בשל האופי הפוליטי של השיר. איגוד השידור האירופי ניתן לרשות השידור הבלארוסית, אפשרות להגיש גרסה מחודשת של השיר, כך שלא תכלול את האופי הפוליטי, או לחלופין לבחור בשיר אחר. במידה ורשות השידור הבלארוסית לא תחליף את השיר, איגוד השידור האירופי יפסול את השתתפותה.<ref></ref><ref></ref> ב-13 במרץ 2021, נשיא בלארוס הודיע כי רשות השידור הבלארוסית תבחר שיר חדש. לבסוף, רשות השידור הבלארוסית פרשה מן התחרות.<ref></ref> 

==קישורים חיצוניים==
* 

== הערות שוליים ==

קטגוריה:להקות בלארוסיות
קטגוריה:נציגי בלארוס באירוויזיון
קטגוריה:להקות שהוקמו בשנת 2020
מירוסלאב נמץ

מירוסלאב נמץ (בסלובקית: Miroslav Nemec; נולד ב-26 בספטמבר 1971) הוא כדורגלן עבר סלובקי ששיחק בעמדת החלוץ.

==קריירה==
נמץ התחיל את הקריירה שלו בקבוצת הנוער אגרוסטב סאסווה, אליה הצטרף בגיל 12. כאשר התגייס לצבא הצ'כוסלובקי הצטרף לקבוצת המילואים של דוקלה באנסקה ביסטריצה, ולאחר שסיים אותו הצטרף לסלצה מהליגה השלישית. בהמשך הקריירה שלו, שיחק בטאטרן פרשוב, מ.פ.ק. קושיצה, דאק 1904 דונאיסקה סטרדה, מ.ס. אשדוד, מ.ש.ק. ז'ילינה, מטאדור פושצ'וב, אטיראו ואקיבסטוזץ.

לאחר שפרש מכדורגל בשנת , הצטרף לצוות המקצועי של מ.ש.ק. ז'ילינה כעוזר מאמן ושימש בתפקיד זה כ-9 שנים. במקביל לתפקידו כעוזר מאמן במועדון, שימש כמאמן קבוצת המילואים וקבוצת הנוער. באוקטובר , מונה למאמן טפליצ'קה נאד ואהום. בהמשך, אימן בפרידק-מיסטק, טלן וישן וניטרה.

==קישורים חיצוניים==

קטגוריה:כדורגלנים צ'כוסלובקים
קטגוריה:כדורגלנים סלובקים
קטגוריה:חלוצי כדורגל צ'כוסלובקים
קטגוריה:חלוצי כדורגל סלובקים
קטגוריה:באנסקה ביסטריצה: כדורגלנים
קטגוריה:כדורגלני מ.פ.ק. קושיצה
קטגוריה:כדורגלני דאק 1904 דונאיסקה סטרדה
קטגוריה:כדורגלני מועדון ספורט אשדוד
קטגוריה:כדורגלני מ.ש.ק. ז'ילינה
קטגוריה:כדורגלני אטיראו
קטגוריה:כדורגלנים זרים בישראל
קטגוריה:ספורטאים סלובקים בישראל
קטגוריה:ספורטאים זרים בקזחסטן
קטגוריה:מאמני כדורגל סלובקים
קטגוריה:סלובקים שנולדו ב-1971
יחסי ברזיל–סרביה

שגרירות ברזיל ב[[בלגרד]]
יחסי ברזיל–סרביה הם היחסים הדיפלומטיים בין הרפובליקה הפדרלית של ברזיל לרפובליקה של סרביה. היחסים כוננו לראשונה בשנת 1946 בין ברזיל לרפובליקה הפדרלית הסוציאליסטית של יוגוסלביה. ברזיל לא מכירה בקוסובו כמדינה עצמאית, והודיעה שאין בכוונתה לעשות כן ללא הסכמה של סרביה.

==ביקורים רמי דרג==

*בשנת 2008 ובשנת 2012, שר החוץ של סרביה, ווק ירמיץ' ביקר בברזיל במטרה לקבל תמיכה במאבק מול עצמאותה של קוסובו.
*ביוני 2010 שר החוץ דאז של ברזיל סלסו אמורים ביקר בסרביה.

==סחר==
ברזיל היא שותפה מסחרית העיקרית של סרביה באמריקה הדרומית. בשנת 2011 הייצוא הוערך ב-4.3 מיליון אירו והיבוא ב-69.7 מיליון אירו.

==עמדתה של ברזיל בעניין עצמאותה של קוסובו==
בפברואר 2008 ממשלת ברזיל פרסמה שהיא מאמינה כי צריך להמשיך לנסות לחפש פתרון לסוגיית קוסובו באמצעות משא ומתן. מאוחר יותר, שר החוץ סלסו אמורים הביע את דעתו שברזיל צריכה להמתין להחלטת מועצת הביטחון של האו"ם לפני שתגדיר את עמדתה הרשמית בנושא עצמאות קוסובו.
בספטמבר 2009 שגריר ברזיל בסרביה דנטה קואליו דה לימה אמר: "עמדתנו הבסיסית היא שאנו מכבדים את השלמות הטריטוריאלית של סרביה. אנחנו תומכים בהחלטת ועידת הביטחון של האו"ם מס' 1244, שקוסובו היא חלק מסרביה."

==קישורים חיצוניים==

==הערות שוליים==
הגלריה הלאומית של ויקטוריה

הגלריה הלאומית של ויקטוריה (באנגלית: National Gallery of Victoria), המוכרת גם בתור "the NGV", היא גלריה לאמנות שהוקמה ב-1861 במלבורן, אוסטרליה.

הגלריה הלאומית של ויקטוריה היא מוסד האמנות הגדול, הוותיק והפופולרי ביותר באוסטרליה. הגלריה מציגה אוסף עצום ומגוון של יצירות אומנות וחפצי אומנות ידועים, אוסטרליים ובינלאומיים, ולמעלה מ-70 אלף יצירות אמנות מסביב לעולם, בהן אחת מיציקות האדם החושב של רודן, האישה הבוכה של פיקאסו, קיקי עם מסכה אפריקאית של מאן ריי ועוד.

== היסטוריה ==
ניו סאות' ויילס הייתה המשובה הכי עשירה של ויקטוריה ב-1851, שמלבורן היא עיר בירתה ועם שגשוג העיר התקבלו הצעות ממגוון רחב של אנשים להקמת מוזיאון במרכז העיר. ב-1859, התחייבה ממשלת ויקטוריה לתת 2,000 ליש"ט לבניית פסלים. הפסלים לאחר מכן נראו בגלריה הלאומית של ויקטוריה שנפתחה על ידי הפוליטיקאי הנרי ברקלי במאי 1861.

==קישורים חיצוניים==

* 

* 

== הערות שוליים ==

לאומי, ויקטוריה
ויקטוריה
ויקטוריה
גלריה
קטגוריה:אדריכלות מודרנית
איתמר ישראלי

איתמר ישראלי (נולד ב־22 במרץ 1992) הוא כדורגלן ישראלי המשחק בעמדת השוער.

==קריירה==
ישראלי התחיל את הקריירה שלו במחלקת הנוער של בני יהודה. בינואר הושאל להפועל הרצליה מליגה א' צפון. ב-30 בינואר ערך את הופעת הבכורה שלו בקבוצה בהפסד 4-0 לעירוני קריית שמונה במסגרת גביע המדינה.

ב-5 בספטמבר 2014 הושאל להפועל מורשה רמת השרון.

בקיץ חזר לבני יהודה והשתלב בה. ב-1 בנובמבר ערך את הופעת הבכורה שלו בקבוצה ובליגת העל בפרט, בניצחון 1-2 נגד הפועל כפר סבא. ב-23 באוגוסט 2016 חתם בהפועל ראשון לציון מהליגה הלאומית.

בתחילת עונת שב לבני יהודה ובמהלך העונה חזר ללאומית וחתם בהפועל מרמורק. בסיום העונה נשארה מרמורק בליגה הלאומית וישראלי חזר לבני יהודה.

ב-1 ביולי 2018 חתם בהפועל כפר סבא מהליגה הלאומית. הוא היה שותף לחזרה של כפר סבא לליגת העל בסיום העונה, והמשיך לעמוד בשער הקבוצה גם לאחר שעלתה לליגת העל.

ב-24 ביוני 2021 חתם במכבי חיפה למשך שנתיים. לקראת עונת 2022/23 הושאל לבית"ר ירושלים, שם צבר 18 הופעות. בסיום העונה שוחרר מהמועדון.

ב-15 בינואר 2024 חתם באיחוד בני שפרעם.

==תארים==
; בית"ר ירושלים
* גביע המדינה: 2022/2023
מכבי חיפה

* אלוף האלופים: 2021
* גביע הטוטו: 2021/2022
* אליפות: 2021/2022

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:שוערי כדורגל ישראלים
קטגוריה:חולון: כדורגלנים
קטגוריה:כדורגלני בני יהודה תל אביב
קטגוריה:כדורגלני הפועל נוף הגליל
קטגוריה:כדורגלני הפועל ראשון לציון
קטגוריה:כדורגלני הפועל מרמורק
קטגוריה:כדורגלני הפועל כפר סבא
קטגוריה:כדורגלני מכבי חיפה
קטגוריה:כדורגלני בית"ר ירושלים
קטגוריה:כדורגלני איחוד בני שפרעם
קטגוריה:ישראלים שנולדו ב-1992
ניסאן 300C

ניסאן 300C (באנגלית: Nissan 300C) היא מכונית סלון, אשר יוצרה על ידי יצרנית הרכב היפנית ניסאן בין השנים 1984–1987 ביפן.

==נתונים==
* תצורות: מכונית סלון (4 דלתות), מכונית סטיישן (5 דלתות).
* 5 נוסעים (7 נוסעים בדגם סטיישן).
* מנוע בנזין קדמי: V6 צילינדרים, 3.0 ליטר, תוצרת "ניסאן" סדרה "Nissan VG engine" סוג מנוע "VG30S".
* פלטפורמה: "Nissan Y30".
* תאוצה בין 0–100 היא 10.2 שניות (דגם 4 דלתות סלון, מנוע 2,960 סמ"ק המפיק 155 כ"ס).

==גלריה==
<gallery mode="packed" heights="90">
קובץ:Nissan 300C.jpg | "ניסאן 300C"
קובץ:1985 Nissan 300C Automatic (15634046647).jpg | "ניסאן 300C", שנת 1985
קובץ:Nissan 300C Estate (15795553126).jpg | "ניסאן 300C" - סטיישן
קובץ:Nissan 300C estate aka Cedric Y30 registered UK August 1984 2960cc.JPG | "ניסאן 300C" - סטיישן
קובץ:Nissan 300C estate aka Cedric Y30 registered UK August 1984 2960cc moving.JPG | "ניסאן 300C" - סטיישן
קובץ:Nissan 300C Estate.jpg | "ניסאן 300C" - סטיישן
</gallery>

==ראו גם==
* ניסאן

==קישורים חיצוניים==

* 

==הערות שוליים==

קטגוריה:דגמי מכוניות שהושקו ב-1984
קטגוריה:מכוניות סלון
קטגוריה:מכוניות סטיישן
300C
קטגוריה:כלי רכב יפניים
וולן

וֶולֶן חברת הנדסה (באנגלית: Whelen Engineering Company) היא תאגיד אמריקאי, המתכנן ומייצר ציוד אזהרה אודיו וויזואלי לתעשיות רכב, תעופה ולתעשיית ההודעות ההמוניות ברחבי העולם. וולן, שנוסדה בשנת 1952, הפכה לספקית של נורות אזהרה, תאורה לבנה, סירנות ובקרים. מוצרי וולן מתוכננים, מיוצרים ומורכבים בשני מתקנים מרכזיים, בצ'סטר ובצ'ארלסטאון ניו המפשייר.<ref>[http://www.whelen.com/ Homepage]</ref>

== חטיבות ==
וולן מחולקת לארבע חטיבות, ויש לה חברה בת בשם Whelen Motorsports.

ארבע חטיבות החברה הן:
# חטיבת הרכב – מספק סרגלי תאורה, פנסי תאורה, ערכות פלטה, תיבות צפירה ומערכות אזהרה ציבוריות אחרות להתקנה ברכבים או בתוך הרכב,<ref>[http://www.whelen.com/auto/index Whelen Engineering Automotive Division]</ref> צפירות מסתובבות ומערכות התראה לסטודנטים עם יכולת שידור קול.<ref>[http://www.whelen.com/mass/index.php Whelen Engineering Company Inc. - Mass Notification Home Page]</ref>
# החטיבה התעשייתית – מספקת חומרת התרעה ציבורית לקהל לקוחות בפורום מפעלים תעשייתיים.<ref>[http://www.whelen.com/mass/index Whelen Engineering Company Inc. - Industrial - Products]</ref>
# אגף התעופה – מספק ציוד התרעה במיוחד לשימוש בתאורה מכוונת של מטוסים או שדות תעופה ועוד.<ref>[http://www.whelen.com/aviation/index Whelen Engineering Aviation Division]</ref>
# חטיבת מוצרי ההודעות ההמוניות – מספק חומרה להודעה המונית, כגון צפירות רב כיווניות (צפירות "פשיטת אוויר"), צפירות מסתובבות ומערכות התראה לסטודנטים עם יכולת שידור קול.<ref>[http://www.whelen.com/ Whelen Engineering Company Inc. - Mass Notification Home Page]</ref>

== וולן הורנט ==
Whelen Hornet היא מערכת אזעקה אלקטרונית. היא הוצגה בשנת 1995. המערכת מכילה רמקול יחיד של 400 וואט. היא מערכת האזעקה הקטנה ביותר של וולן המיועדת לשטח פתוח. הצפירה יכולה להשמיע שישה אותות, בדיוק כמו רוב הצפירות האחרות המיוצרות על ידי וולן,<ref name="hornet">[http://whelen.com/outdoor/hornet.htm Whelen Hornet]</ref> אולם יכולותיה אינן מגיעות לרמת סדרת הסירנות WPS-2900 ו-WPS-4000. וולן ייצרה גם את ה-WPS-3016.

== קישורים חיצוניים ==

* 

== הערות שוליים ==

קטגוריה:תעופה אזרחית
קטגוריה:הגנה אזרחית
קטגוריה:אבטחה
נירקרץ'

נירקרץ (בהונגרית: Nyírkércs) הוא כפר במחוז סבולץ'-סטמאר-ברג שבצפון מזרח הונגריה.

כמו יישובים רבים באירופה גם בנירקרץ' מספר התושבים נמצא בירידה. כך, בשנת 1990 היה מספר התושבים 849 ובשנת 2020 רק 787 תושבים.

==יהודי נירקרץ'==
יהודים חיו בנירקרץ' בתקופות זמן שונות, רבים מתושבי הכפר נרצחו בשואה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|32
|
|-
|1880
|20
|319
|-
|1910
|16
|
|-
|1920
|29
|
|-
|1930
|35
|
|-
|1941
|19
|804
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
אריאל דומבסל

אריאל דומבסל (בצרפתית: Arielle Dombasle; נולדה ב-27 באפריל 1953) היא שחקנית וזמרת צרפתייה ממוצא אמריקאי.

==ביוגרפיה==
דומבסל נולדה בהרטפורד, קונטיקט. לאחר מות אמה ב-1964 היא עברה למקסיקו עם סביה מצד אמה, היא למדה בקונסרבטוריון בפריז ולאחר מכן החלה בפיתוח קריירת משחק במדינה, ב-1978 שיחקה בדרמה התקופתית "Perceval le Gallois" בבימויו של אריק רוהמר, שנה לאחר מכן הופיעה בסרט "טס" של רומן פולנסקי.

בשנים 1983–1984 שיחקה את "מקסין" במיני-סדרה הטלוויזיונית "תחרה", על פי ספרה של שירלי קונרן.

בשנת 1993 שיחק דומבסל בסרט הדרמה המקסיקני "Miroslava" לצדו של דמיאן ביצ'יר.

בשנת 1994 שיחקה בסרט "אינדיאני בעיר".

ב-2000 גילמה את אשתו של לואי השני, נסיך דה קונדה בסרט "Vatel".

ב-2001 שיחקה בסרט "Les âmes fortes" היצא על פי ספרו של ז'אן ז'יונו.

ב-2004 גילמה את אליזבת, נסיכת בוואריה בסרט טלוויזיה.

ב-2008 שיחקה בסרט ביוגרפי על חייה של פרנסואז סאגאן.

ב-2010 שיחקה בסרט "ורדים בתשלומים" של עמוס גיתאי, המבוסס על ספר מאת אלזה טריולה.

כזמרת הוציאה את הסינגל הראשון שלה "Paris m'a séduit" ב-1980 ואת אלבומה הראשון "Liberta" ב-2000.

היא הייתה מספר פעמים שופטת בתחרות מיס צרפת.

ב-1993 נישאה בשנית לברנאר-אנרי לוי.

היא צמחונית ופעלה עבור הארגון אנשים למען יחס מוסרי לבעלי חיים.

==קישורים חיצוניים==

* 

קטגוריה:שחקניות קולנוע וטלוויזיה צרפתיות
קטגוריה:זמרות צרפתיות
קטגוריה:צמחוניות צרפתיות
קטגוריה:מהגרות לצרפת
קטגוריה:שחקני קולנוע וטלוויזיה צרפתים
קטגוריה:זמרים צרפתים
קטגוריה:צמחונים צרפתים
קטגוריה:מהגרים לצרפת
קטגוריה:מהגרים מארצות הברית
קטגוריה:צרפתיות שנולדו ב-1953
קטגוריה:צרפתים שנולדו ב-1953
רוז מרי ברטון

רוז מרי ברטון (באנגלית: Rose Mary Barton: 21 באפריל 1856 – 1929) הייתה אמנית אנגלו-אירית. ציירת מים שציירה נוף, סצינות רחוב, גנים, דיוקנאות ילדים ואיורים של נוף העיר של בריטניה ואירלנד. <ref></ref>

== ביוגרפיה ==
רוז ברטון נולדה בדבלין בשנת 1856. אביה היה עורך דין מרוצ'סטאון, מחוז טיפררי, ומשפחת אמה הייתה ממחוז גאלווי. היא חונכה באופן פרטי והייתה ליברלית בענייני חברה. תחומי העניין שלה כללו רכיבה על סוסים.<ref></ref>

היא החלה להציג את ציורי צבעי המים הרחבים שלה עם אגודת צבעי המים של אירלנד (WCSI) בשנת 1872. רוז ואחותה אמילי ביקרו בבריסל בשנת 1875, הם קיבלו שכר לימוד לציור ורישום וציור אומנות אצל האמן הצרפתי, אנרי ז'רבק. שם יחד עם חברתה הקרובה מילדרד אן באטלר היא החלה ללמוד ציור דמויות.

בשנת 1879 הצטרפה לקבוצה המקומית של החברה לאמנות יפה. לאחר מכן התאמנה בסטודיו לאמנות של פול ג'ייקוב נפטל בלונדון. רוז כמו באטלר, למדה אצל נפטל. בשנת 1882 הציגה את תמונתה על חיה שנצודה, באקדמיה המלכותית להיברניאן (RHA). בשנת 1884 הציגה באקדמיה המלכותית (RA). מאוחר יותר היא הציגה בגלריה היפנית, בגלריית דאדלי ובגלריית גרוסוונור בלונדון. בשנת 1893 היא הפכה לחברה מקורבת בחברת הציירים בצבעי מים, וזכתה לחברות מלאה בשנת 1911.

צבעי המים ונופי העיירה של ברטון התפרסמו היטב גם בדבלין וגם בלונדון. היא תרמה את איוריה לספרים משתי הערים, כולל "דבלין הציורית, העתיקה והחדשה" מאת פרנסיס פארמר, וספרה על לונדון. <ref></ref>

== גלריה ==
<gallery mode="packed" heights="180">
File:'Street Scene' by Rose Barton, watercolor, 15 by 11 cm.jpg|תמונת רחוב

File:Rose Maynard Barton - Hyde Park, May (1893).jpg|הייד פארק, 1893

File:Rose Maynard Barton - Cobbler's shop in Lancelot Plave, Knightsbridge (1916).jpg|נייטברידג'

File:Rose Maynard Barton - Marching band and crowd (1891).jpg|תזמורת צועדת

</gallery>
== קישורים חיצוניים ==

== הערות שוליים ==

קטגוריה:ציירות בריטיות
קטגוריה:ציירות איריות
קטגוריה:ציירים בריטים
קטגוריה:ילידות 1856
קטגוריה:בריטיות שנפטרו ב-1929
קטגוריה:בריטים שנפטרו ב-1929